Postpozicija

Ako postpozicija se woznamjenjaju słowa, kótarež na rozdźěl wót prepozicijow za słowom stoje, na kótaremž wóni se póśěguju. 

 W Serbšćinje 
 zogola dla (+ genitiw)

 W Nimšćinje 
W Nimšćinje wěsty pad za nomen pominaju:
 einem Bericht zufolge (+ datiw) "pó rozpšawje"
 der Einfachheit halber (+ genitiw) "jadnorosći dla, dla jadnorosći"
 meiner Meinung nach (+ datiw) "pó mójom měnjenju"
 den Fluss entlang (+ akuzatiw) "podłu rěki; pó rěce"
 des Geldes wegen (+ genitiw) "pjenjez dla, dla pjenjez"

Někotare postpozicije jich pad změnja, jolic ako prepoziciju pśed póśěgowym słowom stoje:
 zufolge eines Berichts (+ genitiw) "pó rozpšawje"
 entlang dem Fluss (+ datiw, rědko tež + genitiw) "podłu rěki; pó rěce"

 W drugich rěcach 
Postpozicije teke w drugich rěcach wustupuju, pśi comž někotare rěce postpozicije mimo prepozicije wužywaju, mjaztym až druge rěcy maju jano postpozicije.

Slědujuce rěcy někotare postpozicije mimo prepozicijow maju:
 Łatyński:
 honoris causa pó słowje „cesć dla“ = cesći dla
 Engelski:
 long time ago pó słowje „dłujki cas pśed“ = pśed dłujkim casom)

Slědujuce rěcy postpozicije mimo někotarych prepozicijow maju:
 Finski (Wóni zwětšego z genitiwom, wótergi z partitiwom stoje.):
 minun kanssa (z genitiwom) = pó słowje „mnjo z“ = ze mnu
 ikkunan vieressä (z genitiwom) = pó słowje „wokna pódla“ = pódla wokna
 sinua varten (z partitiwom) = pó słowje „tebje za“ = za tebje 
 Lappski: (Wóni pśecej z genitiwom stoje.)Kauderwelsch Band 192, Samisch für Lappland, Wort für Wort, 1. nakład, 2005, ISBN 3-89416-630-7, boka 56 a 57
 dálu luhtte = pó słowje „doma pśi/wót“ = pśi domje; wót doma 
 váriid guvlui = pó słowje „górow w směrje“ = w směrje górow; k góram
 biilla vuolde = pó słowje „awta pód“ = pód awtom; pód awto

Slědujuce rěcy jano postpozicije maju:
 Hindi:
  mez par „na bliźe“:  mez „blido“,  par „na“
  bhāī ke liye „za bratša“:  bhāī „bratš“,  ke liye „za“
 Nepalski:  Ma ghar maa basčhu = pó słowje „Ja dom w bydlim“ = Bydlim w domje.
 Armeński:Kauderwelsch Band 119, Armenisch Wort für Wort, 1. nakład, 1999, ISBN 3-89416-321-6, boki 68, 78-80 (Ale tam se transliteracija pó Nimšćinje wužywa.)
 mekneluc arradź (z ablatiwom) = pó słowje „wótjězd pśed“ = pśed wótjězdom
 tangarani mot' (z genitiwom) = pó słowje „muzej njedaloko“ = njedaloko muzeja
 atorri wra (z genitiwom) = pó słowje „stoł na“ = na stole
 kachakic durs (z ablatiwom) = pó słowje „město zwenka“ = zwenka města
 Japansce: 
  sono ato de = pó słowje „to pó“ = pó tom až
  soko de = pó słowje „tam wót“ = wottam   
  doko e „źo k“ = źo
 Korejański: 
  Hanguk e „Koreja k“ = ku Koreji
 Hungorski:
 az asztal alatt = pó słowje „blido pód“ = pód blidom
 a ház előtt = pó słowje „dom pśed“ = pśed domom
 kutya nélkül = pó słowje „pjas bźez“ = bźez psa
 a ház mellett = pó słowje „dom pódla“ = pódla doma
 Mongolski:Vietze: Lehrbuch der Mongolischen Sprache, ISBN 3-324-00242-7, boki 52, 75, 76
 номын дор (z genitiwom) = pó słowje „knigły pód“ = pód knigłach
 ширээн дээр (z nominatiwom) = pó słowje „blido na“ = na bliźe
 үүнээс гадна (z ablatiwom, ale pśi pronomenach z fleksiskim zdonkom) = pó słowje „to mimo“ = mimo togo
 чам руу (z nominatiwom, ale pśi pronomenach z fleksiskim zdonkom) = pó słowje „ty k“ = k tebje
 Baškirski:Margarete I. Ersen-Rasch: Baschkirisch, Lehrbuch für Anfänger und Fortgeschrittene, Harrassowitz, 2099, ISBN 978-3-447-05730-1, boki 50, 51
 минең менән = pó słowje „ja z“ = ze mnu
 Тимур кеүек = pó słowje „Timur kaž“ = kaž Timur
 Enciski:Michael Katzschmann, János Pusztay: Jenissej-Samojedische (Enzisches) Wörterverzeichnis, Helmut Buske Verlag Hamburg, 1978, ISBN 3-87118-340-7, boki 144
 d'a ńin = pó słowje „zemja na“ = na zemi
 pē ńine = pó słowje „bom na“ = na bomje
 pē ńi' = pó słowje „bom na“ = na bom
 Guaraniski:
 che rógape = pó słowje „ja dom w“ = w mójom domje
 ka'aguýrupi = pó słowje „lěs/góla pśez“ = pśez lěs, pśez gólu

Ale teke mortwa rěc Hetitišćina jo postpozicije měła, kótarež se su zwětšego z datiwom-lokatiwom wužywali:W.B. Lockwood: Überblick über die indogermanischen Sprachen, Gunter Narr Verlag Tübingen, 1979, ISBN 3-87808-100-6, bok 308
 suhhi ser = pó słowje „kšywo na“ = na kšywje
 suhhi sara = pó słowje „kšywo na“ = na kšywo

 Nožki 

 Žrědła 

 Glědaj teke 
 Adpozicija
 Prepozicija
 Cirkumpozicija

Kategorija:Rěcywědna morfologija
Kategorija:Gramatika